text: Forbedringer på vej i Esbjerg
  20 september 2010 kl. 15.42
  Nye børnehaver og renovering af en brandstation. Det var udslaget af et byrådsmøde i Esbjerg Kommune i dag.
  Det gamle skal renoveres og nye tiltag skal sættes i gang. Sådan lød det, da Esbjerg Byråd i eftermiddag var samlet til møde.
  Kommunen har fået bevilling til at bygge to nye skovbørnehaver i Østskoven i Esbjerg. Sammenlagt bliver der plads til 56 børn.
  Børnehaverne forventes at være færdige i løbet af foråret 2011. 
  Udover byggeriet af børnehaverne, har byrådet også afsat penge til en renovering af brandstationen i Ribe. Dels fordi faciliteterne er nedslidte, men også for at brandstationen kan indgå i et fællesskab Falck. Det indebærer blandt andet fælles lokaler og en fælles garage. 
  På byrådsmødet blev også regnskabet for 2009 godkendt.
  